
1. Jõe tn 5 ja 1. Jõe tn 5c katastriüksuste sihtotstarbe muutmine 

1. Asjaolud ja menetluse käik
Kinnistusraamatu andmetel omandas erasikust Aleksandr Ševtsov (isikukood 36512242219) 23.09.2011 Siseministeeriumi valitseda olnud riigikaitsemaa (009; R) sihtotstarbega kinnistud, asukohaga 1. Jõe tn 5 (katastritunnus 51104:004:0169, registriosa nr 3793509) ja 1. Jõe tn 5c (katastritunnus 51104:004:0170, registriosa nr 3793609). 
Võttes aluseks 01.11.2008.a jõustunud Vabariigi Valitsuse 23.10.2008.a määruse nr 155 „Katastriüksuse sihtotstarvete liigid ja nende määramise kord“ on riigikaitsemaa riigikaitse, piirivalve ja päästeteenistuse otstarbel kasutatav maa. 
Piirkond, kus kavandame sihtotstarbeid muuta, on hoonestatud väikeelamutega ning on kooskõlas piirkonna linnaehitusliku miljööga.

Aleksandr  Ševtsov esitas 05.12.2011 avalduse, milles palub muuta kinnistute 1. Jõe tn 5 (51104:004:0169) ja 1. Jõe tn 5c (51104:004:0170) katastriüksuse sihtotstarbe asjaolul, et kasutab antud kinnistuid elamiseks.

Võttes arvesse kinnistu omaniku esitatud avalduse määrata katastriüksustele uueks sihtotstarbeks elamumaa (001; E).
2. Õiguslikud alused
2.1 Kohaliku omavalitsuse korralduse seaduse §22 lõike 2 alusel otsustab kohaliku omavalitsusüksuse või kohaliku omavalitsusorgani pädevusse antud küsimusi kohaliku omavalitsuse volikogu, kes võib delegeerida nende küsimuste lahendamise valitsusele.
2.2 Maakatastriseaduse §18 lõike 4 kohaselt määrab kohalik omavalitsus ehitise või selle osa kasutamise otstarbe muutmisel, kui see ei too kaasa ehitamist, katastriüksuse sihtotstarbe või sihtotstarbed ehitusseaduse kohases ehitise kasutusloas nimetatud ehitise või selle osa kasutamise otstarbe või otstarvete alusel.
2.3 Vabariigi Valitsuse 23.10.2008. a määruse nr 155 „Katastriüksuse sihtotstarvete liigid ja nende määramise kord” §2 lõike 1 järgi määrab või muudab kohalik omavalitsus sihtotstarbe kinnisasja omaniku taotluse alusel.
2.4 Vabariigi Valitsuse 23.10.2008. a määruse nr 155 „Katastriüksuse sihtotstarvete liigid ja nende määramise kord” §2 lõike 3 järgi määrab või muudab kohalik omavalitsus sihtotstarbe ehitise alusele ja selle teenindamiseks vajalikule maale kogu ulatuses tulenevalt ehitise kasutusotstarbest.

2.5 Narva linna ehitusmääruse §36 kohaselt delegeerib Narva Linnavolikogu Narva Linnavalitsust võtta vastu otsuseid Maakatastriseaduse §18 lõigetes 4 ja 5 nimetatud küsimustes.
3. Otsus
Muuta  1. Jõe tn 5 (51104:004:0169)   ja   1. Jõe tn 5c (51104:004:0170)  katastriüksustele määratud riigikaitsemaa sihtotstarve elamumaaks (001; E).
4. Rakendussätted
4.1 Kohustada Narva Linnavalitsuse Arhitektuuri- ja Linnaplaneerimise Ametit teha korraldus teatavaks Maa-Ameti Ida-Viru katastribüroole ja Aleksandr Ševtsov’ile.
4.2 Korraldus jõustub teatavakstegemisest.
4.3 Korraldust on võimalik vaidlustada Tartu Halduskohtu Jõhvi kohtumajas 30 päeva jooksul alates jõustumisest.

